Source: https://www.frf.ro/echipa-frf-ro/caraseverin-copiii-sau-bucurat-de-fotbal-la-cupa-martisorului/
Timestamp: 2019-10-14 05:50:26+00:00

Document:
CARAȘ-SEVERIN | Copiii s-au bucurat de fotbal la Cupa Mărțișorului | Federația Română de Fotbal
Acasă Echipa FRF.ro CARAȘ-SEVERIN | Copiii s-au bucurat de fotbal la Cupa Mărțișorului
CARAȘ-SEVERIN | Copiii s-au bucurat de fotbal la Cupa Mărțișorului
Cei mai mici dintre practicanții sportului rege și-au dat întâlnire la Reșița pentru a participa la Cupa Mărțișorului. Organizată de CSM Școlar Reșița, cu sprijinul Asociației Județene de Fotbal Caraș-Severin, competiția a reunit șase echipe din județele Caraș-Severin, Timiș, Hunedoara și Mehedinți.
Cupa Mărțișorului, adresată copiilor născuți în anul 2008, și-a derulat meciurile din faza grupelor în două săli, la Școala Gimnazială „Mihai Peia”, respectiv Sala Polivalentă. Gazdele au fost reprezentate de CSM Școlar Reșița (grupă pregătită de prof. Cristian Bercsenyi) și AS Mundo Club Reșița, grupare sportivă fondată de fostul fotbalist Lucian Dobre, copiii fiind îndrumați de pe margine la această competiție de prof. Radoiță Iovanovici și de Lucian Popa.
Rezultatele din grupe au condus către o semifinală sută la sută reșițeană, decisă la lovituri de departajare, astfel că AS Mundo a ajuns să dispute finala competiției, contra echipei ce avea să câștige trofeul, Luceafărul Drobeta Turnu Severin. Echipa organizatoare, CSM Școlar Reșița a jucat finala mică, în care a întâlnit din nou pe CFR Simeria, de care mai dispusese în grupă cu 2-0. Și acum a fost diferență de două goluri, dar scorul final a fost 4-2 pentru CSM Școlar, echipă la care s-a remarcat David Petrea, fiul cel mic al fostului handbalist Adrian Petrea.
Cu două goluri în poarta Simeriei, David i-a stricat planurile tatălui său! „Am zis că dacă nu marchează niciun gol la acest turneu, îl iau la handbal. În primele două meciuri n-a marcat, în al treilea n-a jucat și eram ferm convins că îi voi pune mingea de handbal în mână! Dar a venit finala mică și a înscris de două ori. Oricum, mă bucur pentru el”, a spus Adrian Petrea, prezent în weekend-ul trecut la Reșița.
Grupa A: CSM Școlar Reșița – CFR Simeria 2-0, Colterm Timișoara – CSM Școlar Reșița 1-1, CFR Simeria – Colterm Timișoara 6-3;
Grupa B: AS Mundo Reșița – LPS Banatul Timișoara 3-1, Luceafărul Drobeta Turnu Severin – AS Mundo Reșița 6-1, LPS Banatul Timișoara – Luceafărul Drobeta Turnu Severin 0-7.
În meciul pentru locurile 5-6 s-au întâlnit ocupantele locurilor 3 în cele două grupe: Colterm – LPS Banatul 1-0.
Semifinale: CSM Școlar Reșița – AS Mundo Reșița 1-1 (1-3, după lovituri de departajare), CFR Simeria – Luceafărul Drobeta Turnu Severin 1-3
Meciul pentru locul 3: CSM Școlar Reșița – CFR Simeria 4-2
Finala: AS Mundo Reșița – Luceafărul Drobeta Turnu Severin 0-4.
Organizatorii au acordat și premii speciale: Vlad Sztanoji (AS Mundo) – cel mai bun portar; Alin Grăznaru (Luceafărul) – golgheter; Alexandru Vișan (CFR Simeria) – cel mai tehnic jucător. Partidele au fost arbitrate de Ilie Ciocoi și de Mara Bîcleșanu.
Luceafărul Drobeta Turnu Severin (antrenor Alin Rapcea): David Preduț, Robert Dulan, Adelin Negrescu, Alberto Mitaru, Răzvan Marcu, Mario Ilie, Alin Grăznaru, Robert Dobrescu, Andrei Nodea, Rareș Sbîrnaure, Sorin Nedelea.
AS Mundo Club Reșița (antrenor Radoiță Iovanovici): Vlad Sztanoji, Robert Tudoran, Bogdan Matei, Cătălin Tipo, Cristian Taponea, Andrei Urieș, Adrian Ursu, Denis Domil, Andrei Cioană, Alexandru Dugan, Sebastian Ivăniș, Sergiu Hohn.
CSM Școlar Reșița (antrenor Cristian Bercsenyi): Lucas Paraschivu, Norbert Lăzărescu, Robert Burlacu, Filip Bîcleșanu, Darius Șandru, Marco Lazarovici, Nicolas Bica, David Suciu, Dragoș Bădoiu, Fernando Lepădat, David Petrea, Tudor Dancea.
CFR Simeria (antrenor Constantin Vișan): Alexandru Beltechi, Cezar Ursu, Denis Negrilă, Raul Gergely, Alexandru Ciobanu, Eduard Bela, Denis Lăcătuș, Alexandru Vișan, Bogdan Basaraba.
Colterm Timișoara (antrenor Valentin Miculescu): Raul Todincă, Răzvan Glăvan, Dragoș Sise, Marko Mirciov, Sergiu Marișescu, Radu Drăgulescu, Dario Balint, Denis Urugiuc, Mihnea Peșteanu, Casian Murgu.
LPS Banatul Timișoara (antrenor Sorin Badea): George Lațcu, Mario Jaravete, Antonio Filip, Raul Novac, Bogdan Puitau, Bogdan Imbroane, Codruț Toma, Eduard Brie, Alexandru Novac, Raul Claici, David Rostaș, Florin Hurmuzi.

References: CSM 
 CSM 
 CSM 
 CSM 
 CSM 
 CSM 
 CSM 
 CSM 

CSM